**PROIECT DE ACTIVITATE DIDACTICĂ**

DATA:

Şcoala:

Propunător: Profesor itinerant și de sprijin N.D.

CLASA: a V-a B ( 3 elevi cu CES)

ARIA CURRICULARĂ: Matematică și științe ale naturii

DISCIPLINA: Matematică

UNITATEA DE ÎNVĂȚARE: Rezolvare de probleme simple

TEMA: Rezolvare de probleme simple folosind operațiile matematice de adunare și scădere

TIPUL LECŢIEI: Fixare și sistematizare de cunoștințe

SCOPUL LECȚIEI: Consolidarea cunoştinţelor referitoare la rezolvarea unor probleme simple.

COMPETENȚE GENERALE:

C1- Cunoaşterea și utilizarea semnificației poziţiei cifrelor în formarea unui număr natural în concentrul 0-100;

C2 – Aprecierea algoritmului de calcul în rezolvarea problemelor;

C3 – Activizarea limbajului matematic şi dezvoltarea raţionamentului logic.

COMPETENŢE SPECIFICE:

C1 – Analiza textului unei problemei;

C2- Efectuarea de adunări și scăderi;

C3- Respectarea etapelor în rezolvarea de probleme.

COMPETENȚE/OBIECTIVE DERIVATE:

a). Cognitive:

C1 – Să respecte etapele rezolvării unei probleme;

C2 – Să aplice algoritmul corespunzător pentru aflarea sumei sau diferenţei.

b). Psihomotrice:

C1 – Să păstreze poziția corectă în bancă în timpul orei;

C2 – Să-și coordoneze mișcările pentru manevrarea corectă a instrumentelor de lucru.

c). Afective:

C1 – Să manifeste interes pentru lecție;

C2 – Să relaționeze pozitiv cu colegii.

ELEMENTE DE STRATEGIE DIDACTICĂ:

* Resurse procedurale: conversaţia euristică, explicaţia, exerciţiul, problematizarea, demonstrația, jocul didactic, algoritmizarea, repetiția;
* Resurse materiale: tabla, cretă, fișe cu poezii-problemă și tabele pentru rezolvarea problemelor, hârtia cu indicii, cutie, obiectul ascuns(medalie);
* Resurse umane: 3elevi cu CES și 1elev cuprins în Comisia pentru Prevenirea Eșecului și Abandonului Școlar din clasa a V-a B;
* Resurse de timp: 50 minute.

FORME DE ORGANIZARE: frontal, individual, în echipă.

RESURSE INFORMAŢIONALE:

1. Metodica predării matematicii la clasele I-IV;
2. Organizarea interdisciplinară a ofertelor de învățare pentru formarea competențelor cheie la școlarii mici – program de formare de tip "blended learning" pentru cadrele didactice din învățământul primar- suport de curs MECTS, 2013 -file:///C:/Users/neiconi/Downloads/Suport\_curs\_ICOS\_2013.pdf;
3. Psihopedagogie specială, Gherguţ A. şi Neamţu C., Ed. Polirom, Iaşi, 2000.

SCENARIU DIDACTC

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Evenimentele  Instruirii | Conținutul învățării | Strategii didactice | | | Modalități  de  evaluare |
|  |  |  | Resurse procedurale | Resurse materiale | Forme de organizare |  |
| 1. | Moment organizatoric (1min) | Asigur cadrul necesar pentru începerea orei. | Instructaj verbal |  | Frontal | Observare sistematică |
| 2. | Captarea atenţiei  (5 min). | Citesc o problemă de perspicacitate.  "O găină roşioară  Şi-a scos puişorii- afară  Unu-i alb , altul golaş ,  Trei pestriţi , doi pintenaţi ,  Unu-i negru şi-altu-i roş’  Numără-i şi spune-mi iute  Câţi puişori sunt în curte?"  Aștept răspuns. Ajut elevii dacă întâmpină dificultăți.  Le explic elevilor că am rezolvat o problemă. La fel cum la matematică avem de rezolvat probleme și în viață suntem puși adesea să rezolvăm probleme. Faptul că noi ne deprindem să rezolvăm probleme la matematică ne va ajuta și în viață să știm cum să rezolvăm probleme cu care ne vom confrunta, iar pentru asta trebuie să ne însușim pașii de urmat(ce trebuie să facem) pentru a reuși. | Problematizarea | Fișă cu poezii-problemă | Frontal | Observare sistematică |
| 3. | Anunţarea subiectului şi a obiectivelor operaţionale  (2 min). | Anunțeleviicăurmeazăsăneamintimcum sărezolvămproblemeajutându-ne de cunoștințeledobândite anterior înclasele I-IV, scriutitlullecției pe tablă "Rezolvare de probleme" şianunţobiectiveleoperaţionale ce urmează a fi atinse. | Explicaţia | Tabla  Cretă | Frontal |  |
| 4. | Desfăşurarea lecţiei  (30 min). | Le reamintesc elevilor pașii care trebuie urmați în rezolvarea unei probleme.   1. Ce fac?   - Citesc problema cu atenție.   1. Cum gândesc?   - ce știu și ce nu știu din problemă.  3. Ce scriu?  - notez ce știu din problemă șice nu știu și trebuie să aflu.  Scriu fiecare etapă pe tablă.  Le precizez elevilor că este foarte important să urmeze acești pași pentru a reuși să rezolve orice problemă, iar după rezolvarea problemei să scrie răspunsul.  Răspunsul se notează cu R: și îl formulăm din întrebarea care ni se pune în problemă.  Le comunic elevilor că urmează să jucăm un joc numit "Găsește obiectul ascuns!".  Le explic că eu am ascuns un obiect, iar pentru a găsi obiectul acela și a afla ce este, trebuie să găsească indicii. Acele indicii le vor obține doar demonstrând că știu să rezolve probleme.  Le spun că toți trebuie să formeze o echipă și să lucreze împreunăla fel ca o echipă de detectivi pentru a reuși să găsească indiciile și îi rog să găsească un nume echipei. Le spun că este foarte important să comunice între ei și să rezolve problemele împreună. Le reamintesc pașii că trebuie să urmeze toți pașii pentru a rezolva o problemă. Dau elevilor primafișă cu probleme și tabele pentru rezolvarea problemelor. (Anexa 1).  Începem jocul.  Pentru a găsi primul indiciu trebuie să rezolvați problema de pe fișă.  Aștept elevii să rezolve problema, îndrumându-i atunci când întâmpină dificultăți.  După rezolvarea problemeiînmânez primul indiciu(prima bucată din hârtia care le spune locul unde se află obiectul și ce trebuie să facă pentru a-l descoperi).  Pornim spre a găsi cel de-al doilea indiciu pentru care trebuie să rezolvați problema de pe fișă.  Dau elevilor a douafișă cu probleme și tabele pentru rezolvarea problemelor (Anexa 2).  Aștept elevii să rezolve problema, îndrumându-i atunci când întâmpină dificultăți.  După rezolvarea problemei înmânez cel de-al doilea indiciu(a doua bucată din hârtia care le spune locul unde se află obiectul și ce trebuie să facă pentru a-l descoperi).  Pornim spre a găsi cel de-al treilea indiciu pentru care trebuie să rezolvați problema de pe fișă.  Dau elevilor a douafișă cu probleme și tabele pentru rezolvarea problemelor (Anexa 2).  Aștept elevii să rezolve problema, îndrumându-i atunci când întâmpină dificultăți.  După rezolvarea problemei înmânez cel de-al treilea indiciu (ultima bucată din hârtia care le spune locul unde se află obiectul și ce trebuie să facă pentru a-l descoperi).  Elevii trebuie să pună în ordine bucățile de hârtie, să urmeze instrucțiunile și să găsească obiectul ascuns.  Fac aprecieri cu privire la modul de implicare și la motivația de a rezolva probleme. | Algoritmizarea  Explicația  Jocul didactic  Conversația euristică  Exercițiul  Problematizarea  Demonstrația | Tabla  Cretă  Fișe cu poezii...  problemă și tabele pentru rezolvarea lor  Hârtia cu indicii  Cutie  Obiectul ascuns(medalie) | Frontal  Individual  În echipă | Observare sistematică  Apreciere verbală |
| 5. | Fixarea şi consolidarea cunoştinţelor  (2 min). | Repetăm pașii ce trebuie urmați în rezolvarea problemelor. | Repetiția |  | Individual  Frontal | Apreciere verbală |
| 6. | Evaluarea activităţii  (10 min). | Încheiem în același fel cum am început cu rezolvarea unei probleme. Le citesc problema.  “Niște purceluși, pe cale,  Au pornit în șir la vale:  Unu-n frunte, doi în spate,  Între ei unu-i desparte,  Unu-n coada șirului  Și doi înaintea lui  Asta e o ghicitoare;  Câți purcei, în șir, sunt oare?  Răspuns: 3 purceluși.  Aștept răspuns.  În cazul în cazul elevii nu știu răspunsul corect intervin cu un desen ajutător în rezolvarea problemei. | Conversația euristică  Exercițiul  Problematizarea  Demonstrația  Explicația | Tabla  Cretă | Frontal  Individual | Observare sistematică  Apreciere verbală |
| 7. | Încheierea lecţiei  (1 min). | Apreciez pozitiv implicarea și efortul elevilor.Le mulțumesc pentru participarea la oră. |  |  | Frontal | Apreciere verbală |

**Anexa 1**

**(Poezii ... problemă )**

**na01441_**

**Un cireş plantat de noi**

**Şi cu cinci, plantaţi de voi ,**

**Spune-mi repede , de poţi**


**Câţi cireşi avem de toţi ?**

|  |  |  |  |
| --- | --- | --- | --- |
| **ȘTIU** | **TREBUIE SĂ AFLU** | **CALCULEZ** | **DAU RĂSPUNSUL CORECT** |
|  |  |  |  |

**Anexa 2**

**(Poezii ... problemă )**

**Pe creanga unui tei**



**Stau la sfat , 8 porumbei**

**Dintr-o dată s-au speriat**

**Şi 3 din ei au zburat .**

**Spune repede , de vrei**

**Câţi porumbei au rămas acum în tei ?**

|  |  |  |  |
| --- | --- | --- | --- |
| **ȘTIU** | **TREBUIE SĂ AFLU** | **CALCULEZ** | **DAU RĂSPUNSUL CORECT** |
|  |  |  |  |

**Anexa 3**

**(Poezii ... problemă )**

**[](http://images.google.ro/imgres?imgurl=http://www.doudou-shop.com/produits/prof/prof_zoom.jpg&imgrefurl=http://www.doudou-shop.com/boutique/article.php?pro=prof&usg=__b1Ku0Nyoem4KRyl3iY3awiNGz58=&h=604&w=540&sz=37&hl=ro&start=1&itbs=1&tbnid=pkA0Ey12mKUmgM:&tbnh=135&tbnw=121&prev=/images?q=pisici&tbnid=pkA0Ey12mKUmgM:&tbnh=0&tbnw=0&hl=ro&sa=X&gbv=2&ndsp=20&imgtype=i_similar&tbs=isch:1)Un pitic are la el**

**Nouă lei în portofel .**

**Alt pitic îi cere iute**

**Opt monede, pentru turte .**

**Calculează apoi spune**

**Cu câţi lei el mai rămâne ?**

|  |  |  |  |
| --- | --- | --- | --- |
| **ȘTIU** | **TREBUIE SĂ AFLU** | **CALCULEZ** | **DAU RĂSPUNSUL CORECT** |
|  |  |  |  |